
Kasutusloa väljastamine (Võidu prospekt 15-M3)
1. ASJAOLUD JA MENETLUSE KÄIK
Narva Linnavalituse Arhitektuuri- ja Linnaplaneerimise Ametile laekus 15.10.2012. a Võidu prospekt 15-M3 omanikult rekonstrueeritud mitteeluruumi M3 küttesüsteemiga (elektriküte) korterelamule kasutusloa väljastamise taotlus koos ehitamise tehniliste dokumentide, kooskõlastatud projekti ning riigilõivu maksekorraldusega (linnavalitsuse dokumendiregistri nr 10009/1-16). 
Kuna Võidu pr 15 mitteeluruumi M3 rekonstrueeritud küttesüsteemi kasutamiseks puudusid    kõigi kaasomaniku nõusolekud, saatis ehitusjärelevalve osakond 09.11.2012.a. 21 kaasomanikule päringud, milles palus neil esitada kirjalikult arvamuse nimetatud mitteeluruumis rekonstrueeritud küttesüsteemi kasutamise kohta. 
Kõikidest korteriomanikest andsid 67% (41 omaniku) oma nõusoleku korterelamu             rekonstrueeritud küttesüsteemi kasutamiseks. KÜ Võidu 15 juhatus andis samuti oma nõusoleku korterelamu rekonstrueeritud küttesüsteemi kasutamiseks.

Mitteeluruum M3 on elamu keskküttest lahti ühendatud 2004. a KÜ Võidu 15 juhatuse nõusoleku alusel. Mingi aja jooksul ruumi ei köetud, mis mõjus negatiivselt hoone konstruktsioonidele ning muutis teise korruse korterites elamise ebamugavaks. 
Arvestades, et kaasomanike enamus andis nõusoleku elektriküttesüsteemiga ühendamiseks ja kaaludes kõiki teadaolevaid asjaolusid, jõuti järeldusele, et puudub põhjus keelduda kasutusloa andmisest. 
      Ehitusseaduse § 33 lõike 4 alusel on teostatud kasutusluba taotleva ehitise ülevaatus ja  nõuetele vastavuse kontroll. Ehitise ülevaatusest osavõtjad kinnitavad, et ülevaatuseks esitatud ehitis vastab ehitistele ettenähtud nõuetele ja ehitist võib kasutada vastavalt kavandatud kasutamise otstarbele. Seega, kasutusloa andmiseks takistusi ei ole.

2. ÕIGUSLIKUD ALUSED

2.1.Haldusmenetluse seaduse § 4 lõike 1 kohaselt on kaalutlusõigus (diskretsioon) haldusorganile seadusega antud volitus kaaluda otsustuse tegemist või valida erinevate otsustuste vahel.
2.2.Ehitusseaduse § 32 lõige 1 kohaselt ehitise kasutusluba on kohaliku omavalitsuse või riigi        nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.3.Narva linna ehitusmääruse § 27 lõige 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus.
 2.4.Ehitusseaduse § 33 lõige 8 kohaselt kasutusloa taotluse esitab ehitise omanik või ehitise    kaasomanik kaasomanike enamuse otsuse alusel, kui sellele enamusele kuulub suurem osa ühises asjas, või korteriomanik korteriomanike häälteenamuse otsuse alusel.

3. OTSUS
Väljastada kasutusluba Võidu prospekt 15-M3 korterelamule rekonstrueeritud mitteeluruumi M3 küttesüsteemiga (elektriküte).

 4. RAKENDUSSÄTTED 
4.1. Korraldus jõustub teatavakstegemisest.
4.2. Narva Linnavalitsuse Arhitektuuri- ja Linnaplaneerimise Ametil teha korraldus teatavaks KÜ Võidu 15 juhatusele.  

4.3.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

